b'\n_START_ARTICLE_\nKetsaalin pyrst\xc3\xb6sulka\n_START_PARAGRAPH_\nKetsaalin pyrst\xc3\xb6sulka eli quetzalli tarkoittaa keskiamerikkalaisen trogonilintuihin kuuluvan mayaketsaalin (Pharomachrus mocinno) pyrst\xc3\xb6n pitki\xc3\xa4 ja koristeellisia sulkia. Niill\xc3\xa4 on ollut rooli muinaisissa mesoamerikkalaisissa intiaanikulttuureissa._NEWLINE_Paitsi ett\xc3\xa4 pyrst\xc3\xb6sulat olivat arvokasta kauppatavaraa, ne olivat my\xc3\xb6s mitta johon verrattiin ja joiden kaltaisia asioita el\xc3\xa4m\xc3\xa4lt\xc3\xa4 toivottiin. Suurten jumaluuksien ja suurten p\xc3\xa4\xc3\xa4llik\xc3\xb6iden olemus oli verrattavissa kvesaalin pyrst\xc3\xb6sulkiin, quetzalleihin._NEWLINE_Pyrst\xc3\xb6sulkien mukaan on nimetty my\xc3\xb6s Guatemalan rahayksikk\xc3\xb6 quetzal._NEWLINE_Wienin etnologisessa museossa on Montezuman alkuper\xc3\xa4inen quetzallip\xc3\xa4\xc3\xa4hine, jonka kopio on Meksikon antropologisessa museossa.'